greek_downloads/Οικονομική Έκθεση ΔΕΗ Α.Ε. (2024,Εξαμηνιαία,Μητρική-Ενοποιημένη)/images/page_17.png
- Κίνδυνοι μετασχηματισμού 
Ο Όμιλος και η Μητρική Εταιρεία αντιμετωπίζουν κινδύνους που σχετίζονται με την επέκταση των 
δραστηριοτήτων τους, την ενσωμάτωση προσφάτως εξαγορασμένων θυγατρικών ή τη συμμετοχή σε 
κοινοπρακτικά έργα όπου έχουν διατεθεί δικαιώματα προστασίας σε μετόχους μειοψηφίας, ή σε 
περιπτώσεις στις οποίες δεν έχουν τη διοίκηση ή δεν ελέγχουν με άλλο τρόπο. Οι εξαγορές και οι 
συμμετοχές σε κοινοπρακτικά σχήματα μπορούν να αποτελέσουν υποκείμενα υποχρεώσεων για τις 
οποίες δεν είναι ενημερωμένοι, ή αγνοούν, ή δεν έχουν εκτιμήσει ορθά ή έναντι των οποίων δεν έχουν 
πλήρη νομική προστασία. Μολονότι ο Όμιλος και η Μητρική Εταιρεία διενεργούν ελέγχους δέουσας 
επιμέλειας σε σχέση με τις εξαγορές και τα κοινοπρακτικά σχήματα που θα συμμετάσχουν, τέτοιοι έλεγχοι 
ενδέχεται να μην αποκαλύψουν όλους τους υφιστάμενους και μελλοντικούς κινδύνους και τις 
υποχρεώσεις. Επιπλέον, σαν αποτέλεσμα των παραπάνω εξαγορών, συγχωνεύσεων και συμμετοχών, 
θα προκύψει ένα νέο επιχειρησιακό σχήμα, με διευρυμένο σε σχέση με το παρελθόν αντικείμενο 
εργασιών, για την αποτελεσματική διαχείριση του οποίου θα απαιτηθεί ο μετασχηματισμός των σημερινών 
διοικητικών δομών, διαδικασιών εταιρικής διακυβέρνησης, επιχειρηματικών διαδικασιών (π.χ. διαδικασίες 
προμηθειών, διαχείρισης πελατών κ.ο.κ), κουλτούρας και πληροφοριακών συστημάτων, κάτι που έχει 
σημαντικές απαιτήσεις σε οικονομικό και ανθρώπινο κεφάλαιο. Ενδεικτικά, προς την κατεύθυνση αυτή και 
με στόχο την αποτελεσματικότερη διαχείριση, τη μεγαλύτερη ευελιξία και τη μείωση του διοικητικού και 
λειτουργικού κόστους, τα αρμόδια όργανα αποφάσισαν την απλούστευση της οργανωτικής δομής με 
συγχωνεύσεις εταιρειών του Ομίλου, με κοινή δραστηριότητα στη Ρουμανία.  
O Όμιλος και η Μητρική Εταιρεία, έχουν δεσμευτεί να υλοποιήσουν ένα από τα μεγαλύτερα επενδυτικά 
πλάνα στα Βαλκάνια, συμπεριλαμβανομένων επενδύσεων σε ΑΠΕ συνολικής ισχύος περίπου 10,0 GW. 
O Όμιλος και η Μητρική Εταιρεία, αναμένουν να χρηματοδοτήσουν ένα σημαντικό μέρος αυτών των 
κεφαλαιουχικών επενδύσεων από τις ταμειακές ροές από τις λειτουργικές τους δραστηριότητες καθώς και 
από την αύξηση του Μετοχικού Κεφαλαίου της Μητρικής Εταιρείας, που πραγματοποιήθηκε το 2021. 
Ωστόσο, εάν αυτές οι πηγές είναι ανεπαρκείς, ενδέχεται να χρειαστεί να αναζητηθούν επιπλέον εξωτερικές 
πηγές χρηματοδότησης. Παρόλο που ο Όμιλος και η Μητρική Εταιρεία έχουν συνάψει μακροπρόθεσμες 
χρηματοδοτικές συμφωνίες για μεγάλα έργα και κατά το παρελθόν η Ευρωπαϊκή Τράπεζα Επενδύσεων 
έχει χρηματοδοτήσει ένα μεγάλο μέρος έργων παραγωγής Η/Ε και του Δικτύου Διανομής, δεν μπορεί να 
δοθεί καμία διαβεβαίωση ότι θα είναι σε θέση να εξασφαλίσουν με αποδεκτούς όρους, ή και καθόλου, την 
απαιτούμενη χρηματοδότηση για τις προγραμματισμένες κεφαλαιουχικές επενδύσεις τους και ίσως 
χρειαστεί να μειώσουν τις προγραμματισμένες επενδύσεις τους.  
Ο Όμιλος και η Μητρική Εταιρεία προκειμένου να διατηρήσουν και να επεκτείνουν τις δραστηριότητές 
τους, θα πρέπει να εκπαιδεύσουν, να διατηρήσουν και να προσλάβουν έμπειρα διοικητικά στελέχη και 
εξειδικευμένο τεχνικό προσωπικό. Σε περιπτώσεις που εργαζόμενοι με εξειδικευμένα προσόντα και 
εμπειρία αποχωρούν από τον Όμιλο και τη Μητρική Εταιρεία, ενδέχεται να υπάρχει δυσκολία στην 
αντικατάστασή τους. Τυχόν δυσκολίες στη διατήρηση ή την πρόσληψη επαρκούς αριθμού έμπειρων, 
ικανών και αξιόπιστων στελεχών με τα κατάλληλα επαγγελματικά προσόντα, ειδικά σε θέσεις ανώτερων 
και μεσαίων στελεχών ή την εύρεση εξειδικευμένου επαγγελματικού και τεχνικού προσωπικού θα 
μπορούσαν να περιορίσουν ή να καθυστερήσουν τις προσπάθειες για ανάπτυξη και να επηρεάσουν τις 
επιχειρηματικές δραστηριότητες του Ομίλου και της Μητρικής Εταιρείας. 
- Υποχρεώσεις και στόχοι σχετικά με τη βιωσιμότητα  
Η στρατηγική του Ομίλου και της Μητρικής Εταιρείας είναι ευθυγραμμισμένη με τους μεσοπρόθεσμους 
και μακροπρόθεσμους στόχους της Ευρωπαϊκής Ένωσης και της Ελλάδας για κλιματική ουδετερότητα 
έως το 2050, συμπεριλαμβανομένου του νέου και πιο άμεσου στόχου για τη μείωση των εκπομπών 
αερίων θερμοκηπίου («GHG») και την αύξηση της δυναμικότητας και χρήσης ΑΠΕ μέχρι το 2030. Για το 
σκοπό αυτό, ο Όμιλος και η Μητρική Εταιρεία υποστηρίζουν την «Πράσινη Συμφωνία» («Green Deal») 
στην παραγωγή ηλεκτρικής ενέργειας, μέσω της επιτάχυνσης της απόσυρσης όλων των λιγνιτικών 
μονάδων και των αντίστοιχων ορυχείων, της επέκτασης και καθιέρωσης των Ανανεώσιμων Πηγών 
Ενέργειας ως κυρίαρχη τεχνολογία παραγωγής ενέργειας και της προώθησης της ηλεκτροκίνησης στην 
Ελλάδα.  
Ο Όμιλος και η Μητρική δεσμεύονται στη μείωση των εκπομπών βάσει του προτύπου Net-Zero του SBTi, 
συμμετέχοντας στην προσπάθεια περιορισμού της αύξησης της θερμοκρασίας στους 1,5°C. Έχουν θέσει 
στόχους για μείωση της έντασης εκπομπών CO2 κατά 74% (Scope 1, 2 και 3 (cat.3)) και μείωση κατά 
42% των εκπομπών του Scope 3 μέχρι το 2030 σε σχέση με το 2021, καθώς και στόχο για μηδενικό 
καθαρό ανθρακικό αποτύπωμα μέχρι το 2040. Τα παραπάνω έχουν υποβληθεί στο SBTi για έγκριση.
<div>
<p>- Κίνδυνοι μετασχηματισμού</p>
<p>Ο Όμιλος και η Μητρική Εταιρεία αντιμετωπίζουν κινδύνους που σχετίζονται με την επέκταση των</p>
<p>δραστηριοτήτων τους, την ενσωμάτωση προσφάτως εξαγορασμένων θυγατρικών ή τη συμμετοχή σε</p>
<p>κοινοπρακτικά έργα όπου έχουν διατεθεί δικαιώματα προστασίας σε μετόχους μειοψηφίας, ή σε</p>
<p>περιπτώσεις στις οποίες δεν έχουν τη διοίκηση ή δεν ελέγχουν με άλλο τρόπο. Οι εξαγορές και οι</p>
<p>συμμετοχές σε κοινοπρακτικά σχήματα μπορούν να αποτελέσουν υποκείμενα υποχρεώσεων για τις</p>
<p>οποίες δεν είναι ενημερωμένοι, ή αγνοούν, ή δεν έχουν εκτιμήσει ορθά ή έναντι των οποίων δεν έχουν</p>
<p>πλήρη νομική προστασία. Μολονότι ο Όμιλος και η Μητρική Εταιρεία διενεργούν ελέγχους δέουσας</p>
<p>επιμέλειας σε σχέση με τις εξαγορές και τα κοινοπρακτικά σχήματα που θα συμμετάσχουν, τέτοιοι έλεγχοι</p>
<p>ενδέχεται να μην αποκαλύψουν όλους τους υφιστάμενους και μελλοντικούς κινδύνους και τις</p>
<p>υποχρεώσεις. Επιπλέον, σαν αποτέλεσμα των παραπάνω εξαγορών, συγχωνεύσεων και συμμετοχών,</p>
<p>θα προκύψει ένα νέο επιχειρησιακό σχήμα, με διευρυμένο σε σχέση με το παρελθόν αντικείμενο</p>
<p>εργασιών, για την αποτελεσματική διαχείριση του οποίου θα απαιτηθεί ο μετασχηματισμός των σημερινών</p>
<p>διοικητικών δομών, διαδικασιών εταιρικής διακυβέρνησης, επιχειρηματικών διαδικασιών (π.χ. διαδικασίες</p>
<p>προμηθειών, διαχείρισης πελατών κ.ο.κ), κουλτούρας και πληροφοριακών συστημάτων, κάτι που έχει</p>
<p>σημαντικές απαιτήσεις σε οικονομικό και ανθρώπινο κεφάλαιο. Ενδεικτικά, προς την κατεύθυνση αυτή και</p>
<p>με στόχο την αποτελεσματικότερη διαχείριση, τη μεγαλύτερη ευελιξία και τη μείωση του διοικητικού και</p>
<p>λειτουργικού κόστους, τα αρμόδια όργανα αποφάσισαν την απλούστευση της οργανωτικής δομής με</p>
<p>συγχωνεύσεις εταιρειών του Ομίλου, με κοινή δραστηριότητα στη Ρουμανία.</p>
<p>O Όμιλος και η Μητρική Εταιρεία, έχουν δεσμευτεί να υλοποιήσουν ένα από τα μεγαλύτερα επενδυτικά</p>
<p>πλάνα στα Βαλκάνια, συμπεριλαμβανομένων επενδύσεων σε ΑΠΕ συνολικής ισχύος περίπου 10,0 GW.</p>
<p>O Όμιλος και η Μητρική Εταιρεία, αναμένουν να χρηματοδοτήσουν ένα σημαντικό μέρος αυτών των</p>
<p>κεφαλαιουχικών επενδύσεων από τις ταμειακές ροές από τις λειτουργικές τους δραστηριότητες καθώς και</p>
<p>από την αύξηση του Μετοχικού Κεφαλαίου της Μητρικής Εταιρείας, που πραγματοποιήθηκε το 2021.</p>
<p>Ωστόσο, εάν αυτές οι πηγές είναι ανεπαρκείς, ενδέχεται να χρειαστεί να αναζητηθούν επιπλέον εξωτερικές</p>
<p>πηγές χρηματοδότησης. Παρόλο που ο Όμιλος και η Μητρική Εταιρεία έχουν συνάψει μακροπρόθεσμες</p>
<p>χρηματοδοτικές συμφωνίες για μεγάλα έργα και κατά το παρελθόν η Ευρωπαϊκή Τράπεζα Επενδύσεων</p>
<p>έχει χρηματοδοτήσει ένα μεγάλο μέρος έργων παραγωγής Η/Ε και του Δικτύου Διανομής, δεν μπορεί να</p>
<p>δοθεί καμία διαβεβαίωση ότι θα είναι σε θέση να εξασφαλίσουν με αποδεκτούς όρους, ή και καθόλου, την</p>
<p>απαιτούμενη χρηματοδότηση για τις προγραμματισμένες κεφαλαιουχικές επενδύσεις τους και ίσως</p>
<p>χρειαστεί να μειώσουν τις προγραμματισμένες επενδύσεις τους.</p>
<p>Ο Όμιλος και η Μητρική Εταιρεία προκειμένου να διατηρήσουν και να επεκτείνουν τις δραστηριότητές</p>
<p>τους, θα πρέπει να εκπαιδεύσουν, να διατηρήσουν και να προσλάβουν έμπειρα διοικητικά στελέχη και</p>
<p>εξειδικευμένο τεχνικό προσωπικό. Σε περιπτώσεις που εργαζόμενοι με εξειδικευμένα προσόντα και</p>
<p>εμπειρία αποχωρούν από τον Όμιλο και τη Μητρική Εταιρεία, ενδέχεται να υπάρχει δυσκολία στην</p>
<p>αντικατάστασή τους. Τυχόν δυσκολίες στη διατήρηση ή την πρόσληψη επαρκούς αριθμού έμπειρων,</p>
<p>ικανών και αξιόπιστων στελεχών με τα κατάλληλα επαγγελματικά προσόντα, ειδικά σε θέσεις ανώτερων</p>
<p>και μεσαίων στελεχών ή την εύρεση εξειδικευμένου επαγγελματικού και τεχνικού προσωπικού θα</p>
<p>μπορούσαν να περιορίσουν ή να καθυστερήσουν τις προσπάθειες για ανάπτυξη και να επηρεάσουν τις</p>
<p>επιχειρηματικές δραστηριότητες του Ομίλου και της Μητρικής Εταιρείας.</p>
<p>- Υποχρεώσεις και στόχοι σχετικά με τη βιωσιμότητα</p>
<p>Η στρατηγική του Ομίλου και της Μητρικής Εταιρείας είναι ευθυγραμμισμένη με τους μεσοπρόθεσμους</p>
<p>και μακροπρόθεσμους στόχους της Ευρωπαϊκής Ένωσης και της Ελλάδας για κλιματική ουδετερότητα</p>
<p>έως το 2050, συμπεριλαμβανομένου του νέου και πιο άμεσου στόχου για τη μείωση των εκπομπών</p>
<p>αερίων θερμοκηπίου («GHG») και την αύξηση της δυναμικότητας και χρήσης ΑΠΕ μέχρι το 2030. Για το</p>
<p>σκοπό αυτό, ο Όμιλος και η Μητρική Εταιρεία υποστηρίζουν την «Πράσινη Συμφωνία» («Green Deal»)</p>
<p>στην παραγωγή ηλεκτρικής ενέργειας, μέσω της επιτάχυνσης της απόσυρσης όλων των λιγνιτικών</p>
<p>μονάδων και των αντίστοιχων ορυχείων, της επέκτασης και καθιέρωσης των Ανανεώσιμων Πηγών</p>
<p>Ενέργειας ως κυρίαρχη τεχνολογία παραγωγής ενέργειας και της προώθησης της ηλεκτροκίνησης στην</p>
<p>Ελλάδα.</p>
<p>Ο Όμιλος και η Μητρική δεσμεύονται στη μείωση των εκπομπών βάσει του προτύπου Net-Zero του SBTi,</p>
<p>συμμετέχοντας στην προσπάθεια περιορισμού της αύξησης της θερμοκρασίας στους 1,5°C. Έχουν θέσει</p>
<p>στόχους για μείωση της έντασης εκπομπών CO2 κατά 74% (Scope 1, 2 και 3 (cat.3)) και μείωση κατά</p>
<p>42% των εκπομπών του Scope 3 μέχρι το 2030 σε σχέση με το 2021, καθώς και στόχο για μηδενικό</p>
<p>καθαρό ανθρακικό αποτύπωμα μέχρι το 2040. Τα παραπάνω έχουν υποβληθεί στο SBTi για έγκριση.</p>
</div>